ඇය මේ බව කියා සිටියේ පළාත් අධ්‍යාපන බලධාරීන් ඉදිරියේ එක්සත් ජාතික පක්ෂ පාර්ලිමේන්තු මන්ත්‍රී වඩිවේල් සුරේෂ්ට මෙම සිදුවීම සම්බන්ධයෙන් පැහැදිලි කරමින්.පසුගිය ජනවාරි මස 03 වැනිදා සිදුවු මෙම සිද්ධිය සම්බන්ධයෙන් ඌව පළාත් අධ්‍යාපන ලේකම්වරිය බලපෑම් සිදුකළ බවත්, ඊයේ දිනයේදීත් ඇය විදුහලට පැමිණීමෙන් අනතුරුව ඒ පිළිබඳව එක්සත් ජාතික පක්ෂ පාර්ලිමේන්තු මන්ත්‍රී වඩිවේල් සුරේෂ්ට දැනුම් දුන් බවත්, විදුහල්පතිනිය මෙහිදී සඳහන් කිරීම විශේෂත්වයක්.මෙවර පළාත් පාලන මැතිවරණය සඳහා ඉදිරිපත්ව සිටින අපේක්ෂකයෙකු විසින් පසුගිය ජනවාරි මස 02 වැනිදා ඌව පළාත් ප්‍රධාන අමාත්‍යවරයාගේ පෞද්ගලික ලේකම්වරයාගේ අත්සනින් යුතු ලිපියක් මගින් බදුල්ල දෙමළ බාලිකා පාසලට සිසුවියක් ඇතුළත් කර ගන්නා ලෙස විදුහල්පතිනියට දැනුම් දී තිබුණා.